Bodhisattva

In del buddhesim, un bodhisattva (sanscret: बोधिसत्त्व) l’è una creadura in sul senter de l’inluminazzion, o de la buddhità.Skilling, Peter (2021). Questioning the Buddha: A Selection of Twenty-Five Sutras, Introduction, Simon and Schuster.

In di scœule buddhiste antighe, inscì coma ancamò in del buddhesim theravāda, la parolla ‘bodhisattva’ l’insegna vergun che l’ha tolt la decision de vegnì un buddha, e che el gh’è stait confermad de un buddha vivent che i sò sforz indarann a prodù i frut desiderad.Drewes, David, Mahāyāna Sūtras and Opening of the Bodhisattva Path , Paper presented at the XVIII the IABS Congress, Toronto 2017, Updated 2019.

In del buddhesim mahāyāna, un bodhisattva l’è chissessia che l’haiva insgenerad la bodhicitta – la ment concentrada in sul gagnament de l’inluminazzion – e che el vœula menà tute i creadure senziente a inluminàss.The Bodhisattva Vow: A Practical Guide to Helping Others, page 1, Tharpa Publications (2nd. ed., 1995), . In quella tradizzion chì, i bodhisattva inn l’equivalent spiritual de dei eroj che, inzigad de la sò compassion, i inn dree a dàss de fà per dessedàss. Quii vesser chì incarnen di sossenn importante qualità spirituai, compagne di brahmavihāras (i inscì-ciamade ‘quater baite divine’), o ben la maitrī (benevolenza), la karuṇā (compassion), la muditā (sgioja per i olter) e upekṣā (equanimità). A quei virtù chì a ghe andariss anca sgiontad i ‘perfezzionament del bodhisattva’ (pāramitā), soratut ol prajñāpāramitā, la cognossenza tranzendental.Pye, Michael (1978). Skillful Means – A concept in Mahayana Buddhism. London: Gerald Duckworth & Co. Ltd. .Williams, Paul (2008). Mahayana Buddhism: The Doctrinal Foundations, pp. 50–51. Routledge.

In del theravāda, un bodhisattva l’è vist coma un individov pussee unegh che rar. Nomà un cicinin de persone inn bone de deventà di bodhisattva, compagn, per esempi, del Maitreya. Inscambi, in del mahāyāna, sgeneralment l’ideja l’è quella che ol senter del bodhisattva l’è vert a tucc, e i mahāyāni midem inzighen tucc a vegnì di bodhisattva.Skorupski, Tadeusz. The Historical Spectrum of the Bodhisattva Ideal. The Middle Way. Journal of the Buddhist Society. August 2000. Vol. 75, No.2, 95–106. Di bodhisattva particolarment ispiritualment desvilupad – compagn de l’Avalokiteśvara, del Maitreya, e del Mañjuśrī – vegnen propri venerad in del mahāyāna, e la sgent la cred che i posseden di grand podé che dœuvren per vutà tute i creadure vivente.Williams 2008, pp. 220–221

 Ligam dedenter 
 Buddhità
 Dalai Lama

 Ligam de fœura 

  Concet del bodhisattva

 Referenze 

Categoria:Buddism
*